text: Í Tvíspor l flokki er líkt til at vit nú hava ein greiðan favorit. Tað er ryssan Silfá við ungu reiðkvinnuni Ása Bárðardóttir á baki. Tær vunnið hesuferð og av tí at teir nærmastu kappingarneytarnir endaði aftarliga á degnum, so er stigamunurin nú so stórur, at tað skal ganga illa um Silfá og Ása Bárðardóttir ikki vinna FM um tvær vikur. Ikki tað, rossini eru so tøtt og jøvn í ár at alt kann henda.
text: #000003
text: Grani og Hallur Hansen gjørdist nummar tvey á degnum, tað er bert aðru ferð at Grani er við til kapping, so hetta var eitt flott úrslit hjá teimum báðum. Nummar trý gjørdist føroyameistarin frá í fjør, Svanna við Barbaru Carlsen á baki. Aftaná eitt heldur misjavnt kappingarár hjá Svannu og Barbaru Carlsen, var tað gott at síggja, at tær báðar, enn kunna bjóða hinum av.
text: #000004
text: Seinasta kappingin verður vesturi í Vágum 26 august.
text: #000008
text: Øll úrslitini frá kappingini síggjast her: Úrslit her
text: #000009
text: Ríða kapp í Marknagili leygardagin
text: #000010
text: Stórur spenningur er í fleiri greinum, nú fjórða av fimm FM kappingum, verður á breytini í Marknagili, leygardagin kl 15 - Størstur spenningur er helst í Tvíspor l flokkur, men vit kunna taka støðurnar í tí røðini greinarnar eru.
text: #000011
text: Í Tølt eru heili fýra ross sum hava møguleika at vinna FM. Fremstur er Strákur við 14 stigum, tvey ross liggja nummar tvey við 12 stigum, tey eru Sirkill og Tango. Beint í hølinum á teimum er Tibrá ið hevur 11 stig. - Skeiðkappingin tyktist meira ella minni avgjørd áðrenn ólavsøku. Stígur úr Bø, hevði vunnið báðar tær fystu kappingarnar og lá greitt á odda. Á ólavsøku gjørdi Syrpa tó ein vørr og vann, og av tí at Stígur gjørdist nummar trý á degnum. er munurin teirra millum nú bara tvey stig. Stígur hevur 18 stig og Syrpa 16 stig. Travkappingin er helst avgjørd, Grettir av Argjum hevur vunnið alt higartil, hevur 21 stig og tað skal ganga honum illa, um hann ikki vinnur FM. Nummar tvey í Trav er prinssesa við 12 stigum.
text: #000012
text: Eisini Tvíspor ung er mest sum avgjørt, Sirkill hevur vunnið allar kappingarnar, hevur 21 stig og tykist einaráðandi í greinini. Kappingin um annað pláss er í løtuni millum Grettir Reyða og Kiljan, teir hava ávíkavist 12 og 11 stig.
text: #000013
text: Tann spenningur ið ikki er í Tvíspor ung, hann er til ólukkumát tilstaðar í Tvíspor vaksin l flokkur. Har eru heili fýra ross ið hava møguleika at vinna FM. Fremst eru Silfá og Thor, tey bæði hava 15 stig. Beint í hølinum á teimum kemur Bragi við 14 stigum og Freyr ið hevur 12 stig. Seinasti riðilin í kappingini leygardagin er millum Silfu og Thor, hinir báðir FM avbjóðarinir eru deildir í hvør sín riðil, so har kann alt henda, spennandi verður í øllum førum.
text: #000014
text: Allir riðlarninir kunna síggjast við at trýsta her. Hestkappríðing 2013
text: #000015
text: Sera lítil munir millum tey bestu á ólavsøku
text: #000016
text: Tað vera heili 44 ross ið fara at kappast í ólavsøkukappríðingini í ár. Hetta er hægsta luttøkutalið hesumegin aldarskiftið. Kappingin verður sum vant í Marknagili, ólavsøkudag kl 15.
text: #000017
text: Rossini er deild soleiðis - Í Tølt eru 7 ross, Skeið 6 ross, í Trav eru 12 ross, Tvíspor ung 7 ross, Tvíspor vaksin ll flokkur 4 ross og Tvíspor vaksin l flokkur 8 ross.
text: #000018
text: Har tað í nøkrum greinum finnast rættiliga greiðir favorittar, so er tað í Tvíspor Vaksin l flokkur, nærum vónleyst at meta um hvør vinnur. Tað hava higartil í ár, verið tvær kappingar. Tí fyrstu við Leynavatn, vann Bragi við Elisabeth Niclasen á baki og í Vágum vann Thor við Regin Johannessen. Hesir báðir hestarnir muga metast at hava ein góðan kjans at vinna á ólavsøku, men hvørki fyrrverandi føroyameistarin, Freyr, verandi føroyameistarin, Svanna, ella hini rossini í Tvíspor l flokki skula undirmetast. Útav 8 rossum sum eru við í bólkinum, kunna tey 6 helst meta seg hava ein góðan møguleika at vinna heiðursmerkið á degnum, meðan hini bæði heilt vist hava vónirnar. Eisini skal havast í huga at í Marknagili kappast l flokkur á 500 mtr, har tað bæði við Leynavatn og í Vágum verður runnið 250 mtr, hetta broytir nakað uppá fortreytirnar hjá rossunum - Alt hetta skuldi borga fyri eina spennandi kapping á ólavsøku.
text: #000019
text: Travkappingin kann eisini gerast spennandi. Hetta er størsti bólkur á degnum. Í Tvíspor ung er eisini vert at leggja tilmerkis at Sirkill við Ranju K. H. Djurhuus á baki, higartil í ár hevur havt betri tíðir enn tey vaksnu til báðar kappingarnar, so hetta er ein sera skjótur hestur. Á ólavsøku ber tó ikki til at samanbera tíðirnar, tá tey ungu ríða 250 mtr, meðan l flokkur sum fyrr nevnt renna 500 mtr.
text: #000020
text: Barbara og Forseti vera fremst í skrúðgonguni
text: #000022
text: Barbara Carlsen sigur at hon kennir seg sera trygga á Forseta, og tað at hesturin fyrr hevur roynt at gingið á odda fyri skrúðgonguni, ger bara valið lættari. Barbara Carlsen sigur annars um Forseta, ið er 19 ára gamal íslenskur hestur, at hann kann brúkast til alt, fjallatúrar, kappingar o.a.. Hesturin er væl vandir og Barbara Carlsen sigur at tað at hon kennir hestin so væl, ger at hon hevur fult álit á honum. Forseti skal eisini kappast í Marknagili ólavsøkudag. Fyrru ferðina Barbara Carlsen og Forseti gingu fremst í skrúðgonguni, var í 2021. Eisini tá vegna tað at Barbara Carlsen var vorðin føroyameistari árið fyri, við ryssuni hjá Hans P. Poulsen.
text: #000023
text: Barbara hevur riðið frá barnsbeini av, uppvaksin við Marknagilsvegin var ringt ikki at luttaka í rossalívinum, ið var og er har um leiðina. At foreldrini eru grannar hjá Heðin Samuelsen sum átti ross, gjørdi ikki støðuna verri. Hon reið eisini kapp longu á heilt ungum árum, m.a. eisini á rossið hjá Hans Paula Polsen, tá á gomlu Svonnu, mammu Svonnu núverandi føroyameistaranum. Barbara sigur seg eisini hava fingið gott í beinini frá Poulsen familjuni á Gráasteini.
text: #000024
text: Skrúðgongan er gamal ólavsøkusiður, reiðfólkini byrjaði skrúðgonguna longu í 1942. Í nógv ár var Sverri Trónd sjálv ímyndin av ólavsøkuna, tá hann reið á odda fyri skrúðgonguni. Tá hann gavst, valdi nevndin í Føroya Ríðingarfelag, at flaggberi skuldi vera tann ið var føroyameistari í Tvíspor vaksin árið fyri. Um hesin ber seg undan, velur nevndin flaggberan.
text: #000025
text: Nevndin í Føroya Ríðingarfelag ið varar av rossunum í skrúðgonguni, hava í ár lagt eyka dent á at reiðfólkini koma við væl vandum rossum, hetta skula eisini vera ross ið tola troðkan og nógvan gang. Kanska serliga er hetta alneyðugt í ár, nú alt er broytt við nýggju ánni á Vaglinum.
text: #000026
text: Svarið er at tað vita vit ikki fyri vist, vit hava tó havt ein jaligan fund við borgarstjóran og varaborgarstjóran, har avtalað var, at ymiskir møguleikar skulu kannast fyri framhaldandi møguleikum fyri kappríðing, antin í Marknagili, ella í Havnardali. Hesar kanningar eru nú í gongd og tá vit eru komin nakað longur, fer nevndin at kallað inn til eykaaðalfund, hetta til at kunnað limirnar um hvørjir møguleikar eru, og at kannað hvat limirnir halda um málið.
text: #000028
text: Tað er tó greitt at arbeiði í Marknagili skal byrja sum skjótast, tí er avtala við Vága Ríðingarfelag at býta um uppá kappingarnar í heyst, soleiðis at seinasta kappingin í Marknagili, áðrenn skotið verður fyri tunlinum verður 12 august. So verður kappingin í Vágum 26 august.
text: #000029
text: Kappríðingarbreytin í Marknagili, sum er ogn hjá Føroya Ríðingarfelag var tikin í nýtslu í 1970 og hevur tað verið riðið kapp har, á hvørjum árið síðani tá.
text: #000030
text: Limaskapur og gjøld í Føroya Ríðingarfelag
text: #000032
text: 16 ára gomul nærkast FM í Tvíspor l flokki
  Ríða kapp í Marknagili leygardagin
text: #000033
text: Legg boð til Føroya Ríðingarfelag
text: #000034